CELEX: 62008CN0543
Language: hu
Date: 2008-12-04 00:00:00
Title: C-543/08. sz. ügy: 2008. december 4-én benyújtott kereset – Az Európai Közösségek Bizottsága kontra Portugál Köztársaság

24.1.2009   
            
            
               HU
            
            
               Az Európai Unió Hivatalos Lapja
            
            
               C 19/21
            
         2008. december 4-én benyújtott kereset – Az Európai Közösségek Bizottsága kontra Portugál Köztársaság
   (C-543/08. sz. ügy)
   (2009/C 19/40)
   Az eljárás nyelve: spanyol
   Felek
   
      Felperes: az Európai Közösségek Bizottsága (képviselők: G. Braun, P. Guerra e Andrade és M. Teles Romão meghatalmazottak)
   
      Alperes: Portugál Köztársaság
   Kereseti kérelmek
   
               —
            
            
               A Bíróság állapítsa meg, hogy a Portugál Köztársaság – mivel aranyrészvényei által különleges jogokat biztosított az államnak az EDP – Energias de Portugal vállalkozásban – nem teljesítette az EK 56. cikkből és az EK 43. cikkből eredő kötelezettségeit;
            
         
               —
            
            
               a Portugál Köztársaságot kötelezze a költségek viselésére.
            
         Jogalapok és fontosabb érvek
   Az EPD alapszabályának értelmében minden részvényhez egy szavazat társul, azonban a részvényes által a nem az állam birtokában lévő és a társasági tőkének megfelelő szavazatok 5 %-át meghaladó, rendes részvények jogcímén leadott szavazatokat nem kell figyelembe venni.
   A portugál törvény értelmében az államnak különleges jogai vannak az EDP vonatkozásában a birtokában lévő részvények számától függetlenül. Ezek a különleges jogok többek között a közgyűlésnek az alapszabály módosítására vonatkozó határozataival (a tőkeemelésre, az egyesülésre, a szétválásra és a megszűnésre vonatkozó határozatokat is beleértve), együttműködésen vagy alárendeltségen alapuló társulási szerződések megkötésével, valamint tőkeemelés esetén a részvényesek elővásárlási jogának megszüntetésével vagy korlátozásával szembeni vétójogot jelentenek.
   Az államnak különleges joga van továbbá vezető tisztségviselő kinevezésére abban az esetben, ha a vezető tisztségviselők elfogadott névsorával szemben szavaz.
   A Bizottság úgy ítéli meg, hogy mind a szavazatok korlátozása, mind pedig a különleges jogok korlátozzák a tőke szabad mozgását és a letelepedés szabadságát. Ezen intézkedések közvetlen akadályt jelentenek az EDP-be történő közvetlen befektetés, a portfólió-befektetés és a letelepedés szabadságának gyakorlása vonatkozásában.
   Az állam szóban forgó különleges jogai állami intézkedéseknek minősülnek, mivel az aranyrészvények nem a társasági jog szabályos alkalmazásából erednek.
   Az előírás körülményeire figyelemmel a szavazatok korlátozása is állami intézkedésnek minősül.
   Az aranyrészvények és a szavazatok korlátozása nem felel meg olyan, a portugál állam által elsősorban hivatkozott általános érdekű, jogszerű céloknak, mint a közbiztonság, az ellátás és a közszolgáltatás nyújtásának biztosítása.
   A portugál állam mindenesetre megsértette az arányosság elvét, tekintve, hogy a szóban forgó intézkedések nem alkalmasak a követett célok megvalósításának biztosítására, és túllépnek az ezek eléréséhez szükséges mértéken.